Hoe het Guptas geld uit SA gekry? | Die Vryburger
Politici eis dat daar moet ondersoek ingestel word na Suid-Afrika se fiskus om vas te stel hoe die Guptas daarin kon slaag om geld uit die land te neem om hul luukse woning en leefstyl in Dubai te kan bekostig.
Die oproep volg nadat lede van die Gupta-familie ‘n villa ter waarde van R445 miljoen in een van duurste woonbuurte in Dubai betrek het omdat sake te warm vir hulle in Suid-Afrika geword het.
Die villa het 10 slaapkamers, 13 badkamers, nege onthaalvertrekke en parkering vir 11 voertuie. Dit is met marmer en goud versier en het ‘n handgeverfde koepel.
Twee van die Gupta-broers, Ajay en Atul, het verlede maand Suid-Afrika saam met lede van hulle gesinne verlaat nadat hulle bedank het by Oakbay Investments en Oakbay Resources and Energy.
Mediaberigte oor die beweerde beïnvloeding van president Jacob Zuma deur die Guptas om bepaalde politici aan te stel, het al hoe meer opgeduik.
Sake het ook net te ongemaklik geword toe die vier groot Suid-Afrikaanse banke hulle bande met besighede wat aan die Guptas behoort, verbreek het.
3 thoughts on “Hoe het Guptas geld uit SA gekry?”
Ruiter vd Forums May 10, 2016 at 9:03 am
Is die een werklik so moelik ?
Slegs 2x weke nadat sy edele Des v Rooyen vir 4x dae as minister van finansies gedien het, bevind hy hom knus in die geslskap vd Guptas in Dubai.
Hel man! Selfs o/konstabel Tsjabalala van Guguletu aanklagkantoor kan jou die een uitpluis.
Marietjie May 10, 2016 at 11:22 am
Hoekom word zuma nie gearresteer, en soos die boeremag lede in kettings vasgemaak nie, wat
maak die skelm president beter as enige persoon in SA? Het die veiligheids instansies hul tande
verloor, magtig man hoeveel moet hy nog steel voordat teen hom opgetree word? Die gupta werkers moet maar beslag le op die bates in SA om die salarisse te betaal, dit is nie die bank se
verantwoordelikheid nie, alhoewel hulle net so skelm was om eers die geld te aanvaar, sonder om
vas te stel waar dit vandaan kom. Lanaseria lughawe word nou net so skelm plek soos Waterkloof.
Afrikanus May 12, 2016 at 8:29 am
Jare gelede het mens die Finansiële Rand und Kommersiële Rand gekry.
Dit was omtrent ‘n proses om geld uit die land te kry, ook vir privaatpersone. Die geld wat mens nie spandeer het nie, moes mens na ‘n oorsese reis weer terugbring. Elke sent was getel. As ek reg onthou, was die maksimum bedrag wat mens as privaatpersoon kon uitneem teen so ongeveer 1995, R50 000.- Toe was die rand se koopkrag natuurlik effens hoeer, maar steeds nie hoog genoeg om al jou bates uit te neem nie. Mens was indirek vasgekeer in die land.